În fine, mondializarea, construcția europeană și imperativele modernizării economiei au determinat statele occidentale să renunțe la anumite instrumente folosite de unele dintre ele, cum ar fi, de exemplu, taxele vamale, controlul valutar, fixarea administrativă a prețurilor, plafonarea volumului creditului și dirijarea destinațiilor acestuia etc., în timp ce alte pârghii au fost transferate instituțiilor supranaționale (Uniunea Europeană, Banca Centrală Europeană, Organizația Mondială a Comerțului etc.) sau unor autorități administrative independente.